**Πώς παρουσιάζουμε ιστορικά βιβλία και άρθρα**

Όταν καλούμαστε να παρουσιάσουμε ένα επιστημονικό κείμενο καλό είναι να λαμβάνουμε υπόψη μας τις εξής ερωτήσεις:

1. Ποιος είναι ο συγγραφέας του άρθρου ή του βιβλίου, ποια είναι η ιδιότητα και η επιστημονική του δραστηριότητα (συνοπτικά);
2. Ποιος είναι ο τίτλος του κειμένου, πού και πότε δημοσιεύτηκε; Αν πρόκειται για επανέκδοση, πότε και πού εκδόθηκε για πρώτη φορά; Έχει αναθεωρηθεί;[[1]](#footnote-2)
3. Ποια είναι η έκταση του κειμένου;
4. Σε ποια ερευνητική-επιστημονική περιοχή εντάσσεται το κείμενο;
5. Ποιός είναι η δηλωμένος σκοπός του συγγραφέα;
6. Ποια είναι η κεντρική θέση του συγγραφέα;
7. Τι θέλει να αποδείξει ο συγγραφέας; Ποια είναι τα επιχειρήματά του;
8. Ποιά είναι η δομή του κειμένου; Σε πόσα μέρη (κεφάλαια ή ενότητες) χωρίζεται;
9. Η δομή αυτή είναι αποτελεσματική;[[2]](#footnote-3)
10. Προσκομίζει κάτι νέο σε σχέση με όσα είναι ήδη γνωστά από τη βιβλιογραφία; Αν ναι, ποιο είναι αυτό;
11. Ο συγγραφέας βασίζεται σε δική του έρευνα ή σε έρευνες άλλων;
12. Τι είδους πηγές χρησιμοποιεί;[[3]](#footnote-4)
13. Ποιές πηγές χρησιμοποιεί; Με ποιό τρόπο;[[4]](#footnote-5)
14. Είναι επαρκής και αποτελεσματική η χρήση των πηγών; Γιατί είναι ή δεν είναι αποτελεσματική;
15. Λαμβάνει υπόψη του τη σχετική βιβλιογραφία (ελληνική και διεθνή);
16. Πόσο πρόσφατη είναι η βιβλιογραφική του ενημέρωση πάνω στο θέμα;
17. Επεξεργάζεται κριτικά τις βιβλιογραφικές πηγές που προσκομίζει;
18. Το δημοσίευμα επιτυχαίνει το σκοπό του και σε ποιο βαθμό;
19. Πώς εντάσσεται στη γενικότερη επιστημονική συζήτηση πάνω στο θέμα;
20. Μπορεί το κείμενο αυτό να χαρακτηριστεί ως συμβολή στην επιστημονική έρευνα;[[5]](#footnote-6)

**ΠΑΡΑΤΗΡΗΣΗ**

Οι ερωτήσεις αυτές είναι ενδεικτικές και δεν χρειάζεται να απαντώνται κάθε φορά όλες. Σε μια σύντομη παρουσίαση μπορείτε να ξεκινήσετε με τις πρώτες τέσσερις ερωτήσεις, στη συνέχεια να δώσετε μια περίληψη του κειμένου (καλό είναι να περιλαμβάνει τις ερωτήσεις 5-9 μαζί με ορισμένα χαρακτηριστικά παραδείγματα) και να τελειώσετε διατυπώνοντας σκέψεις σας που αναφέρονται στις υπόλοιπες ερωτήσεις.

1. Αν είναι μεταφρασμένο, αναφέρουμε τον πρωτότυπο τίτλο, τη γλώσσα και το μεταφραστή. [↑](#footnote-ref-2)
2. Η δομή του κειμένου ανταποκρίνεται στον κεντρικό και στους επιμέρους στόχους που θέτει ο συντάκτης του; [↑](#footnote-ref-3)
3. Π.χ. πρωτογενείς, δευτερογενείς, κρατικά έγγραφα, προφορικές μαρτυρίες, οπτικοακουστικό υλικό κτλ. [↑](#footnote-ref-4)
4. Π.χ. τις συμπληρώνει ή δίνει μια τελείως διαφορετική εικόνα; [↑](#footnote-ref-5)
5. Για να απαντηθεί αυτή η ερώτηση θα πρέπει να κάνουμε μια επισκόπηση της μεταγενέστερης βιβλιογραφίας πάνω στο θέμα. [↑](#footnote-ref-6)